
Va trebui să punem frâie inteligenţei artificiale. Noua formă de stăpânire a 
tehnologiei 


Tendinţa tehnologiei de a se răspândi rapid, este cea care impune ca IA să fie stăpânită, atât în ceea ce priveşte proliferarea sa, cât și în 
ceea ce privește impactul negativ 


În ultimii doi ani s-au înregistrat progrese uimitoare în domeniul inteligenţei 
artificiale. Următorii câțiva ani promit mult mai mult, urmând să apară modele 
mai mari și mai eficiente, capabile de o creativitate reală și de o planificare 
complicată. 


Potenţialele aspecte pozitive sunt la fel de uimitoare, inclusiv o productivitate sporită a 
afacerilor, asistență medicală mai eficientă, descoperiri științifice și programe de educaţie. 


Dar există riscuri mari: proliferarea dezinformării, pierderi de locuri de muncă și 
probabilitatea ca actorii răi să încerce să folosească noua tehnologie pentru a semăna 
haos. 


În următorii zece ani, lupta cu tendința intrinsecă a inteligenţei artificiale de a se răspândi 
necontrolat va deveni o provocare generațională. 


Va fi nevoie de o mișcare globală masivă și de schimbări în cultura companiilor de 
tehnologie - au dobândit prea multă putere. Schimbarea înseamnă o formă modernă de 
stăpânire, necesară nu numai pentru a gestiona IA și a o împiedica să provoace o 
catastrofă, ci și pentru a se asigura că va deveni o invenţie benefică. 


Pe măsură ce se va dezvolta următoarea fază a inteligenței artificiale, va apărea o 
generație puternică de agenţi autonomi capabili să atingă obiective din lumea reală. 


Tendinţa tehnologiei de a se răspândi rapid, departe și la scară largă este cea care 
impune ca IA să fie stăpânită, atât în ceea ce privește proliferarea sa, cât și în ceea ce 
privește impactul negativ. 


În acest sens, limitarea cuprinde reglementări, o mai bună siguranță tehnică, noi modele 
de guvernanţă și de proprietate și noi moduri de responsabilitate și transparenţă. 


Guvernele trebuie să stăpânească ceea ce ar fi însemnat cândva un secol de schimbări 
tehnologice, dar care acum se desfășoară în câţiva ani sau chiar luni. 


Nu este vorba nici de a pune IA într-o cutie sigilată. Ceea ce se urmărește nu este oprirea 
tehnologiei, ci menţinerea ei în siguranţă și controlată. 


Majoritatea oamenilor susțin, pe bună dreptate, că reglementarea este necesară și există 
tendința de a crede că este suficientă. Dar nu este așa. 


În practică, limitarea trebuie să funcţioneze la fiecare nivel la care funcționează IA. Este 
nevoie de legislatori, de diplomaţi și de lideri care să coopereze la nivel internațional 
pentru a construi punți și a aborda lacunele. 


Este nevoie ca cetățenii și consumatorii de pretutindeni să ceară mai mult de la 
tehnologie și să se asigure că aceasta rămâne axată pe interesele lor. 


